
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 436 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στην «Ιόνια Οδό 


Αυτοκινητόδρομος ΠΑΘΕ» για τα μετωπικά Διόδια 
Θηβών (χθ 86+941) η οποία αντιστοιχεί με την (χ.θ 
88+249) χιλιομέτρησης ΠΑΘΕ/ΤΕΟ, στο Δημοτικό 

Διαμέρισμα Θήβας του Νομού Βοιωτίας. 1 

Αναστολή έκδοσης οικοδομικών αδειών και εκτέλε¬ 
σης οικοδομικών εργασιών σε τμήμα του Ο.Τ. 370 

του Δήμου Πετρούπολης. 2 

Τροποποίηση σχεδίου πόλης Ψαχνών του Δήμου 
Μεσσαπίων στο Νομό Εύβοιας Ο.Τ. 189 και η δη¬ 
μιουργία κοινόχρηστου χώρου. 3 

Τροποποίηση ρυμοτομικού σχεδίου στο Δημοτικό 
γήπεδο Κομοτηνής στο Ο.Τ. 140. 4 


ΑΠΟΦΑΣΕΙ Σ 

Αριθμ. 1075967/5239/0010 (1) 


Αναγκαστική απαλλοτρίωση ακινήτων στην «Ιόνια Οδό 
Αυτοκινητόδρομος ΠΑΘΕ» για τα μετωπικά Διόδια 
Θηβών (χθ 86+941) η οποία αντιστοιχεί με την (χ.θ 
88+249) χιλιομέτρησης ΠΑΘΕ/ΤΕΟ, στο Δημοτικό Δι¬ 
αμέρισμα Θήβας του Νομού Βοιωτίας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ17/2001 τ.Α') «Κώδικας 
Αναγκαστικών Απαλλοτριώσεων Ακινήτων» όπως ισχύουν. 

2. Τις διατάξεις του ν. 3555/2007 (ΦΕΚ 81/16.4.2007 τ.Α') 
«Κύρωση Σύμβασης παραχώρησης τουΈργου της Μελέτης, 
κατασκευής, Χρηματοδότησης, Λειτουργίας, Συντήρησης 
και Εκμετάλλευσης του Αυτοκινητόδρομου «Ιονία οδός» 
από Αντίρριο μέχρι Ιωάννινα, ΠΑΘΕ Αθήνα (Α/Κ Μεταμόρ¬ 
φωσης) - Μαλιακός (Σκάρφεια) και Συνδετηρίου Κλάδου 
του ΠΑΘΕ Σχηματάρι - Χαλκίδα και λοιπές διατάξεις. 

3. Τις διατάξεις του άρθρου 1 του ν. 653/1977 «περί 
υποχρεώσεως των παρόδιων ιδιοκτητών δια την διά¬ 
νοιξη Εθνικών οδών κ.λ.π.», όπως συμπληρώθηκαν με 
τις παρ. 9 και 10 του άρθρου 62 του ν. 947/1979 και την 
παρ. 4 του άρθρου 9 του ν. 960/1979, για την εκτέλεση 
των οποίων εκδόθηκε το π.δ. 929/1979. 

4. Τις διατάξεις της παρ. 14 του άρθρου 4 του κεφ. Β' 
του ν. 2052/1992. 


10 Σεπτεμβρίου 2009 

5. Την υπ’ αριθμ. 126119/8.2.2007 κοινή υπουργική από¬ 
φαση έγκρισης των περιβαλλοντικών όρων. 

6. Την υπ’ αριθμ. Δ12/Φ237/0/37172/28.5.2009 βεβαίωση 
κάλυψης δαπάνης. 

7. Το υπ’ αριθμ. Δ12α/Φ237/0/37174/28.5.2009 έγγρα¬ 
φο του Υ.ΠΕ.ΧΩ.Δ.Ε. μετά των συνημμένων του από το 
οποίο προκύπτει ότι έχουν τηρηθεί οι προϋποθέσεις 
του άρθρου 3 του ν. 2882/2001 σε συνδυασμό με τις 
προϋποθέσεις του άρθρου τέταρτου του ν. 3555/2007. 

8. Την υπ’ αριθμ. Υ.300/14.11.2007 (ΦΕΚ 2210/Β714.11.2007) 
κοινή απόφαση του Πρωθυπουργού και του Υπουργού 
Περιβάλλοντος Χωροταξίας και ΔημοσίωνΈργων, σχε¬ 
τικά με ανάθεση αρμοδιοτήτων στους Υφυπουργούς. 

9. Την υπ’ αριθμ. 1666/ΔΙΘΕ89/3.1.2009 (ΦΕΚ 40/Β/ 
16.1.2009) κοινή απόφαση του Πρωθυπουργού και του 
Υπουργού Οικονομίας και Οικονομικών, σχετικά με ανά¬ 
θεση αρμοδιοτήτων στους Υφυπουργούς Οικονομίας και 
Οικονομικών, αποφασίζουμε: 

Κηρύσσουμε αναγκαστική απαλλοτρίωση, για λόγους 
δημόσιας ωφέλειας και ειδικότερα στην «Ιόνια Οδό-Αυτο- 
κινητόδρομος ΠΑΘΕ» για τα μετωπικά Διόδια Θηβών (χ.θ 
86+941) η οποία αντιστοιχεί με την (χ.θ 88+249) χιλιομέτρη¬ 
σης ΠΑΘΕ/ΤΕΟ έκτασης συνολικού εμβαδού 10996,75τμ, 
που βρίσκεται στην περιοχή του Δημοτικού Διαμερίσμα¬ 
τος Θηβών του Νομού Βοιωτίας, και εικονίζεται με κλίμακα 
1:500 στο από 11.11.2008 και με αριθμό σχεδίου 1 ακριβές 
αντίγραφο του κτηματολογικού διαγράμματος και του 
αντίστοιχου κτηματολογικού πίνακα της ΓΓΣΔΕ/ΕΥΔΕ/ 
ΕΠΑ & ΙΟ του Υπουργείου Περιβάλλοντος, Χωροταξίας 
και ΔημοσίωνΈργων, τα οποία έχει συντάξει ο I. Μαράβας 
για την ανάδοχο μελέτης ΤΗΑΙ_Ε3 ΘΟΝ3υΐ_ΤΑΝΤ3 έχουν 
εγκριθεί με την υπ’ αριθμ. Δ12/31038/5.2.2009 απόφαση 
του ΥΠΕ.ΧΩ.ΔΕ και έχουν θεωρηθεί από τον Προϊστάμενο 
της Δ/νσης (Δ12) του ιδίου Υπουργείου, Ι.Σαραντινό, στις 
5.2.2009. 

Στην έκταση που απαλλοτριώνεται προβάλλουν δικαι¬ 
ώματα κυριότητας οι: 1) Τούτουζας Λουκάς, 2) Βενιζέλος 
Παναγιώτης 3) Σκουμας Γεώργιος κ.λπ. 

Η απαλλοτρίωση κηρύσσεται υπέρ και με δαπάνη του Δη¬ 
μοσίου που θα αντιμετωπισθεί από το πρόγραμμα Δημοσί¬ 
ων Επενδύσεων για έργα αρμοδιότητας Γ ενικής Γ ραμματεί- 
ας ΔημοσίωνΈργων (αριθμός έργου 2006ΣΕ07130030), σε 
συνδυασμό με τις διατάξεις του ν. 653/1977 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2009 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΝΤΩΝΙΟΣ ΜΠΕΣΑΣ ΘΕΜΙΣΤΟΚΛΗΣ ΞΑΝΘΟΠΟΥΛΟΣ 

Αριθμ. οικ. 13321 (2) 

Αναστολή έκδοσης οικοδομικών αδειών και εκτέλεσης 
οικοδομικών εργασιών σε τμήμα του Ο.Τ. 370 του 
Δήμου Πετρούπολης. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν. δ/τος της 17.7.1923, όπως με¬ 
ταγενέστερα τροποποιήθηκαν και συμπληρώθηκαν και 
ειδικότερα τα άρθρα 70 και 85α. 

2. Τις διατάξεις του ν. 1577/1985 (ΦΕΚ 240Α) και ειδι¬ 
κότερα του άρθρου 34. 

3. Τις διατάξεις του κώδικα Βασικής Πολεοδομικής 
Νομοθεσίας (ΦΕΚ 580/Δ71999) και ειδικότερα το άρθρο 
159 παρ. 2 και 3. 

4. Τις διατάξεις των ιδρυτικών νόμων της Νομαρχιακής 
αυτοδιοίκησης: ν. 2218/1994 (ΦΕΚ 90Α/1994) και ν. 2240/ 
1994 (ΦΕΚ 153Α71994). 

5. Τις διατάξεις του π.δ/τος 30/1996 (ΦΕΚ 21Α71996) 
«Κώδικας Νομαρχιακής Αυτοδιοίκησης», όπως τροπο¬ 
ποιήθηκε και ισχύει σήμερα. 

6. Τις διατάξεις του αρ. 90 του Κώδικα Νομοθεσίας για 
την Κυβέρνηση και τα Κυβερνητικά όργανα, που κυρώ¬ 
θηκε με το άρθρο 1 του π.δ. 63/2005 (ΦΕΚ 98Α) και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του προϋπολογισμού 
του Δήμου Πετρούπολης (αρ. 27 του ν. 2081/1992). 

7. Τις διατάξεις του άρθρου 29 του ν. 2831/2000 (ΦΕΚ 
140Α') όπως αντικαταστάθηκαν από το άρθρο 10 του 
ν. 3044/26.8.2002 (ΦΕΚ 197Α). 

8. Τον ισχύοντα οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 2144/τ. 
Β715.10.2008). 

9. Την υπ’ αριθμ. οικ. 416/14.1.2009 (ΦΕΚ 88/τ. Β726.1.2009) 
απόφαση Νομάρχη Αθηνών «περί εξουσιοδότησης υπο¬ 
γραφής». 

10. Τη συγκρότηση των Σ.Χ.Ο.Π. των Δ/νσεων Πολεο¬ 
δομίας με την υπ’ αριθμ. 34/30.5.2002 απόφαση Νομαρ¬ 
χιακού Συμβουλίου Αθηνών όπως τροποποιήθηκε και 
ισχύει με την υπ’ αριθμ. 121γ/2006 απόφαση. 

11. Την υπ’ αριθμ. οικ. 417/14.1.2009 (ΦΕΚ 88/τ.Β726.1.2009) 
απόφαση Νομάρχη Αθηνών «περί μεταβίβασης αρμοδι¬ 
οτήτων». 

12. Ότι κατά της παρούσας απόφασης επιτρέπεται η 
υποβολή προσφυγής στο Γενικό Γραμματέα Περιφέρει¬ 
ας, μόνο για παράβαση Νόμου σύμφωνα με τις διατάξεις 
του άρθρου 69 του π.δ. 30/1996 (ΦΕΚ 21Α/1996) όπως 
τροποποιήθηκε και ισχύει σε προθεσμία τριάντα (30) 
ημερών από τη δημοσίευσή της στην Εφημερίδα της 
Κυβερνήσεως. 

13. Την υπ’ αριθμ. 15 της 1ης συνεδρίασης στις 29.7.2009 
γνωμοδότηση του Σ.Χ.Ο.Π. Ν.Α. 


14. Τα νόμιμα δικαιολογητικά που περιέχονται στο 
φάκελο. 

Και επειδή: 

Σύμφωνα με την υπ’ αριθμ. 12188/27.7.2009 εισήγηση 
του Τμήματος Πολεοδομικού Σχεδιασμού της Δ/νσης 
Πολεοδομίας Δυτικού Τομέα προς το Σ.Χ.Ο.Π.Ν.Α πρέπει 
να γίνει δεκτή η αναστολή έκδοσης οικοδομικών αδειών 
και εκτέλεσης οικοδομικών εργασιών για τρεις (3) μήνες 
σε τμήμα του Ο.Τ 370 του Δήμου Πετρούπολης με τα 
στοιχεία Α-Η-Θ-Ζ-Α διαπιστώθηκε ότι: 

- Πληρούνται οι προϋποθέσεις του ν.δ. 17.7.1923 και 
ειδικότερα των άρθρων 70 και 85/Α' καθώς και του 
κώδικα Βασικής Πολεοδομικής Νομοθεσίας (ΦΕΚ.580/ 
Δ/99) και ειδικότερα του άρθρου 159 παρ. 2 και 3, για 
αναστολή έκδοσης οικοδομικών αδειών και εκτέλεσης 
οικοδομικών εργασιών. 

- Σύμφωνα με την με αρ.15 της 1ης συνεδρίασης στις 
29.7.2009 πράξης του Σ.Χ.Ο.Π.Ν.Α Δυτικού Τομέα, το 
οποίο αυτό γνωμοδοτεί ομόφωνα «για την έγκριση ανα¬ 
στολής χορήγησης οικοδομικών αδειών και εκτέλεσης 
οικοδομικών εργασιών για διάστημα (3) μηνών, προκει- 
μένου να διευκρινιστούν και συμπληρωθούν τα στοιχεία 
τα οποία διατάσσει το σχετικό της απόφασης του Γ.Γ. 
της Περιφέρειας Αττικής υπ’ αριθμ. 22866/1488/2009 
(ΦΕΚ 341/2009 τ. Α.Α κ.Π.Θ). 

Η παρούσα γνωμοδότηση ισχύει για τρία (3) οικόπεδα 
ιδιοκτησίας Ποθητού Εμμανουήλ, Τσιμπρή Ελένης κ.λ.π, 
Μαρούλη Παναγή κ.λ.π στο Ο.Τ.370 του Δήμου Πετρού¬ 
πολης, αποφασίζουμε: 

1. Εγκρίνεται η αναστολή έκδοσης οικοδομικών αδειών 
και εκτέλεσης οικοδομικών εργασιών για τρεις (3) μήνες 
σε τμήμα του Ο.Τ. 370 του Δήμου Πετρούπολης, με τα 
στοιχεία Α-Η-Θ-Ζ-Α, όπως αυτό φαίνεται στο τοπογρα- 
φικό διάγραμμα με κλίμακα 1:500 που συνοδεύει την 
απόφαση αυτή και δημοσιεύεται μαζί της. 

2. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βερνήσεως. 

Επιτρέπεται η υποβολή προσφυγής στον Γ ενικό Γ ραμ¬ 
ματέα Περιφέρειας, μόνο για παράβαση Νόμου σύμφωνα 
με τις διατάξεις του άρθρου 69 του π.δ. 30/1996 (ΦΕΚ 
21Α/1996) όπως τροποποιήθηκε και ισχύει σε προθεσμία 
30 ημερών από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 20 Αυγούστου 2009 

Ο Νομάρχης 
ΙΩΑΝΝΗΣ ΣΓΟΥΡΟΣ 




ΑηοίΓπα-ο"^α. Ιυ|χοχσ|χν.κ.οο 

Αριθμ. 6567 (3) 

Τροποποίηση σχεδίου πόλης Ψαχνών του Δήμου Μεσ- 
σαπίων στο Νομό Εύβοιας Ο.Τ. 189 και η δημιουργία 
κοινόχρηστου χώρου. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το από 28.7.1989 (ΦΕΚ 6335/9.10.1989) π.δ/γμα για 
επέκταση σχεδίου Πόλεως Ψαχνών. 

2. Τις διατάξεις του από 17.7.1923 ν.δ/τος «περί σχεδίων 
πόλης κ.λ.π». 

3. Την 1/61 εγκύκλιο του Υπουργείου Δημοσίων Έρ¬ 
γων. 

4. Τις διατάξεις του ν. 3044/2002 (ΦΕΚ 197Α/27.8.2002). 

5. Την εγκύκλιο 6/2006 Υπουργείου ΓΙΕΧΩΔΕ 

6. Την υπ’ αριθμ. 144/2007 απόφαση Δ.Σ. Δήμου Μεσ- 
σαπίων, με την οποία προτείνεται η διατήρηση του κα- 
ταργούμενου τμήματος της οδού Προφήτη Ηλία που 
βρίσκεται νοτιοδυτικώς του 2ου Δημοτικού Σχολείου, 
έως και της τμήσεως της με την οδό Αγίας Παρασκευής 
και η δημιουργία κοινόχρηστου χώρου με το χαρακτη¬ 
ρισμό αυτού ως χώρο πρασίνου, της έκτασης μεταξύ 
των Ο.Τ. Γ189, Ο.Τ. Γ192 και Ο.Τ. Γ191. 

7. Τα λοιπά στοιχεία του φακέλου της τροποποίησης, 
τα οποία διαβιβάσθηκαν στην υπηρεσία μας με το υπ’ 
αριθμ. 1603/10.2.2009 έγγραφο του Δήμου Μεσσαπίων 


από τα οποία προκύπτει ότι δεν υποβλήθηκε ένσταση 
κατά της τροποποίησης αυτής 

8. Το γεγονός ότι η προτεινόμενη χρήση προβλέπεται 
από τις διατάξεις του στην παρ. 1 αναφερόμενο π.δ/τος 
και η προτεινόμενη τροποποίηση δεν αντίκειται στις 
διατάξεις του ν. 3044/2002 

9. Την υπ’ αριθμ. 4980/22.7.2009 εισήγηση Δ/νσης Πο¬ 
λεοδομίας Ν.Α. Εύβοιας προς το ΣΧΟΠ Ν.Α. Εύβοιας. 

10. Την υπ’ αριθμ. 62/2009 γνωμοδότηση ΣΧΟΠ Ν. Εύ¬ 
βοιας, πρακτικό 13/22.7.2009, θέμα 3°, αποφασίζουμε: 

Εγκρίνεται η τροποποίηση σχεδίου πόλης Ψαχνών του 
Δήμου Μεσσαπίων Ν. Εύβοιας στο Ο.Τ. 189 και η δημι¬ 
ουργία κοινόχρηστου χώρου με το χαρακτηρισμό αυτού 
ως χώρο πρασίνου, της έκτασης μεταξύ των Ο.Τ. Γ189, 
Ο.Τ. Γ192 και Ο.Τ. Γ191, όπως φαίνεται στο συνοδευτικό 
στην απόφαση συνημμένο τοπογραφικό διάγραμμα κλιμ. 
1:500 που συντάχθηκε από την Τεχνική Υπηρεσία του Δ. 
Μεσσαπίων, και θεωρείται από το Δ/ντή Πολεοδομίας 
Ν. Εύβοιας. 

Η απόφαση αυτή καθώς και το συνοδευτικό διάγραμμα 
να δημοσιευθούν στην Εφημερίδα της Κυβερνήσεως και 
να ισχύουν από την δημοσίευσή τους. 

Χαλκίδα, 20 Αυγούστου 2009 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

Αριθμ. Δ.Π.Π. 2679 (4) 

Τροποποίηση ρυμοτομικού σχεδίου στο Δημοτικό 
γήπεδο Κομοτηνής στο Ο.Τ. 140. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του α.ν. 314/1968, όπως τροποποιή¬ 
θηκαν και συμπληρώθηκαν με το ν.δ. 1018/1971 (ΦΕΚ 
220Α71971) και την παρ. 3 του άρθρου 34 του ν. 1577/1985 
«Περί ΓΟΚ» (ΦΕΚ 210 Α718.12.1985). 

2. Τις διατάξεις του π.δ. 22.9.1933 «περί εγκρίσεως του 
ρυμοτομικού σχεδίου της πόλεως Κομοτηνής» (ΦΕΚ 279 
Α726.9.1933) όπως τροποποιήθηκε μεταγενέστερα με το 
β.δ. 30.9.1970 (ΦΕΚ 311 Δ731.12.1970). 

3. Τις διατάξεις του π.δ. 183/1986 «Εγκριση τροποποιή¬ 
σεων σχεδίων πόλεων και καθορισμός όρων και περιορι¬ 
σμών δόμησης από τους Νομάρχες» (ΦΕΚ 70Α71986). 

4. Τις διατάξεις του ν. 2218/1994 «Ίδρυση Νομαρχιακής 
Αυτοδιοίκησης κ.λ.π.» (ΦΕΚ 90Α), όπως τροποποιήθηκαν 
και συμπληρώθηκαν με το ν. 2240/1994. 

5. Το άρθρο 10 του ν. 3044/2002 «Ασκηση αρμοδιο¬ 
τήτων πολεοδομικού σχεδιασμού ...κλπ.» (ΦΕΚ 197/Α/ 
27.8.2002). 

6. Το άρθρο 31 του ν. 3164/2003 «Επανέγκριση ρυμοτομι¬ 
κών σχεδίων (σχεδίων πόλεων)» (ΦΕΚ 176/Α/2.7.2003). 

7. Τ ις διατάξεις του ν.δ/τος της 17.7.1923 «Περί σχεδίων 
πόλεων κωμών.,.κλπ», όπως τροποποιήθηκαν και συμπλη¬ 
ρώθηκαν μεταγενέστερα και ειδικότερα τα άρθρα 3, 9 
και 70 αυτού. 

8. Τις διατάξεις του ν. 1337/1983 (ΦΕΚ 33Α) όπως τρο¬ 
ποποιήθηκαν και συμπληρώθηκαν μεταγενέστερα με το 
ν. 1512/1985 (ΦΕΚ 4Α). 

9. Το από 2.6.2009 έγγραφο του Δήμου Κομοτηνής με 
το οποίο μας ζητά την συγκεκριμένη τροποποίηση και 
μας αποστέλλει φάκελο με τα δικαιολογητικά. 

10. Την υπ’ αριθμ. 113/2009 απόφαση του Δημοτικού 
Συμβουλίου Κομοτηνής με την οποία γνωμοδότησε 
υπέρ της τροποποίησης του ρυμοτομικού σχεδίου της 
πόλης Κομοτηνής με την μετατόπιση της ρυμοτομικής 
γραμμής από την πλευρά της οδού Π. Τσαλδάρη προς 
τα ανατολικά ώστε να ταυτιστεί με την υπάρχουσα 
περιτοίχιση, για να κατασκευαστούν στο τμήμα αυτό οι 
νέες κερκίδες και οι απαιτούμενες εγκαταστάσεις και 
με μελλοντική δυνατότητα δημιουργίας καταστημάτων. 
Τροποποιείται και η βορειοδυτική γωνία του τετραγώ¬ 
νου του Ιερού Ναού της Αγίας Σοφίας η οποία ρυμοτο- 
μείται. Σε αντιστάθμισμα των κοινοχρήστων χώρων που 
χάνονται δημιουργούνται άλλοι αντίστοιχης επιφάνειας 
στη δυτική πλευρά, όπως φαίνεται στο από 28.4.2009 
τοπογραφικό διάγραμμα που συνοδεύει την παραπάνω 
απόφαση του Δημοτικού Συμβουλίου. 


11. Την υπ’ αριθμ. 1/26.8.2009 απόφαση του Συμβουλίου 
Χωροταξίας Οικισμού και Περιβάλλοντος Ν. Ροδόπης. 

Επειδή 

Μετά την άνοδο της τοπικής ομάδας ποδοσφαίρου 
του Πανθρακικού στην πρώτη κατηγορία και την επιτυ¬ 
χημένη της πορεία στο φετινό πρωτάθλημα, οι ανάγκες 
για την κατασκευή συμπληρωματικής κερκίδας στο δη¬ 
μοτικό γήπεδο καθώς και κάποιων κτιριακών εγκατα¬ 
στάσεων έγινε ακόμα πιο αναγκαία. 

Προκειμένου να κατασκευαστούν κερκίδες στην ανα¬ 
τολική πλευρά επί της οδού Π. Τσαλδάρη, όπου υπάρχει 
και ο μόνος ελεύθερος χώρος, απαιτείται τροποποίηση 
του ρυμοτομικού σχεδίου, το οποίο σήμερα ρυμοτομεί 
μέρος του γηπέδου κατά μήκος του προσώπου του επί 
της παραπάνω οδού, εμβαδού 780.55 τ.μ., όπως φαίνεται 
στο τοπογραφικό διάγραμμα που συνοδεύει την υπ’ 
αριθμ. 113/2009 απόφαση του Δημοτικού Συμβουλίου. 

Με την πρόταση τροποποίησης η ρυμοτομική γραμμή 
ταυτίζεται με την θέση που βρίσκεται σήμερα η πε- 
ρίφραξη του σταδίου, χωρίς έτσι να καταλαμβάνεται 
τμήμα του πεζοδρομίου και χωρίς να μειώνεται ο υφι¬ 
στάμενος κοινόχρηστος χώρος. 

Σε αντιστάθμισμα της κατάργησης κοινόχρηστης 
έκτασης που προβλέπεται από το σχέδιο πόλης, θα 
χαρακτηριστεί ως κοινόχρηστη μια εδαφική λωρίδα στη 
δυτική πλευρά του γηπέδου επιφάνειας 821.13 τ.μ. 

Με το ισχύον ρυμοτομικό σχέδιο το Ο.Τ.140 παρουσιά¬ 
ζει απόκλιση στη βορειοδυτική πλευρά του με αποτέλε¬ 
σμα να ρυμοτομείται το κτίριο της Ι.Μητρόπολης όπου 
στεγάζεται σήμερα βρεφονηπιακός σταθμός, κατά 40.50 
τ.μ. Με την προτεινόμενη τροποποίηση η οικοδομική 
γραμμή εφάπτεται με αυτή του κτιρίου, ενώ το ισοζύγιο 
των κοινοχρήστων χώρων καλύπτεται με την έκταση 
που αναφέρθηκε προηγουμένως, αποφασίζουμε: 

Εγκρίνουμε την τροποποίηση του ρυμοτομικού σχε¬ 
δίου Κομοτηνής στο χώρο του Δημοτικού γηπέδου και 
στο Ο.Τ. 140, όπως αναφέρεται στην υπ’ αριθμ. 113/2009 
απόφαση του Δημοτικού Συμβουλίου του Δήμου Κο¬ 
μοτηνής. 

Ακροτελευταία διάταξη: Από τις ρυθμίσεις της πα¬ 
ρούσας απόφασης δεν προκαλείται δαπάνη εις βάρος 
του προϋπολογισμού του Δημοσίου. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή με τα θεωρημένα διαγράμματα να 
δημοσιευθούν στην Εφημερίδα της Κυβερνήσεως. 

Κομοτηνή, 26 Αυγούστου 2009 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 31 % 

